Ngembi kwesincumo lesitsetfwe ecaleni laBhe and Others v Magistrate Khayelitsha and Others, liCala Nombolo 49/03, lokusincumo lesetfulwe yiNkantolo yeMtsetfosisekelo ngamhlaka 15 Okthoba 2004, imitsetfomgomo yekwabiwa kwelifa ngaphandle kwencwadzi yekwaba beyingasebenti macondzana nebantfu labamnyama labashone ngaphandle kwencwadzi yekwaba futsi labebashade ngekwemtsetfo wendzabuko. Sincumo selicala laBhe nyalo sesikuguculile loku, kantsi kungunyalo emafa abo bonkhe bantfu, kungakakhatsaleki kutsi ngabe baluphi luhlanga nobe lisiko, labashone ngaphandle kwencwadzi yekwaba, atawulawulwa ngekulandzela imitsetfomgomo yekwabiwa kwelifa ngaphandle kwencwadzi yekwaba njengobe yendlalwe kuMtsetfo weKwabiwa kweLifa ngaphandle kweNcwadzi yeKwaba, Nombolo 81 wanga-1987.